**ဘေးကင်းလုံခြုံရေး မူဝါဒ**

**ရည်ရွယ်ချက်**

ဤမူဝါဒ၏ ရည်ရွယ်ချက်မှာ ပြည်သူများ အထူးသဖြင့် ကလေးသူငယ်များ၊ အခြားထိခိုက်လွယ်သူများနှင့် အကျိုးခံစားခွင့်ရှိသူများအနေဖြင့် အစိုးရမဟုတ်သောအဖွဲ့အစည်းဖြစ်သည့် - နှင့်ထိတွေ့ ဆက်သွယ်ရာမှ ဖြစ်ပေါ်လာနိုင်သည့် ထိခိုက်နစ်နာမှုမှန်သမျှမှ ကာကွယ်ပေးရန် ဖြစ်သည်။

ယင်းသို့ကာကွယ်ပေးရာတွင် - -

* - ၏ဝန်ထမ်းများနှင့် အဖွဲ့အစည်းနှင့်ဆက်စပ်လုပ်ကိုင်နေသူများ၏ ပြုမူဆောင်ရွက်ချက်များ
* - ၏ အစီအစဉ်များနှင့် ဆောင်ရွက်ချက်များကို အစီအစဉ်ရေးဆွဲခြင်းနှင့် အကောင်အထည်ဖော် လုပ်ဆောင်ခြင်းတို့ကြောင့် ပေါ်ပေါက်လာသည့် ထိခိုက်နစ်နာမှုများကိုလည်း ကာကွယ်ပေးသွားမည် ဖြစ်သည်။

ဤမူဝါဒတွင် - ၏ ကတိကဝတ်ပြု၍လုပ်ဆောင်ချက်များကိုလည်းကောင်း၊ ဝန်ထမ်းများနှင့် လုပ်ငန်းများ တွင်ပါဝင်ဆက်နွှယ်နေသူများ[[1]](#footnote-1)၏ဘေးကင်းလုံခြုံရေးနှင့်ပတ်သက်သည့် ၎င်းတို့၏တာဝန်ဝတ္တရားများကို လည်းကောင်း ဖော်ပြထားပါသည်။

အောက်ပါအချက်များသည် ဤမူဝါဒနှင့် သက်ဆိုင်မှုမရှိပါ။-

* လုပ်ငန်းခွင်အတွင်း လိင်ပိုင်းဆိုင်ရာ ထိပါးနှောင့်ယှက်မှု - ဤကိစ္စကို - ၏ အနိုင်ကျင့်မှုနှင့် ထိပါးနှောင့်ယှက်မှု တားဆီးကာကွယ်ရေးမူဝါဒ[[2]](#footnote-2)နှင့်အညီ ကိုင်တွယ်ဖြေရှင်းသွားမည် ဖြစ်သည်။
* - သို့မဟုတ် လုပ်ငန်းတွင်ပါဝင်ဆက်နွှယ်နေသူများကြောင့် ဖြစ်ပေါ်ခြင်းမဟုတ်သည့် ရပ်ရွာ အတွင်းမှ ဘေးကင်းလုံခြုံရေးဆိုင်ရာ စိုးရိမ်မကင်းဖြစ်မှုများ

**ဘေးကင်းလုံခြုံရေး**

ဗြိတိန်နိုင်ငံတွင် “**ဘေးကင်းလုံခြုံရေး**” ဟူသော စကားရပ်သည် ပြည်သူများ၏ ကျန်းမာရေး၊ ကောင်းကျိုး ချမ်းသာနှင့် လူ့အခွင့်အရေးများကိုကာကွယ်စောင့်ရှောက်ခြင်းနှင့် ၎င်းတို့အားထိခိုက်နာကျင်စေမှု၊ မတရား ဆက်ဆံမှုနှင့် လျစ်လျူရှုထားမှုများမရှိဘဲ အသက်ရှင်နေထိုင်ခွင့်ရှိစေရန် ဆောင်ရွက်ပေးခြင်းကို ဆိုလိုသည်။[[3]](#footnote-3)

မိမိတို့၏ လုပ်ငန်းနယ်ပယ်တွင် ယင်းစကားရပ်ကို ပြည်သူများ အထူးသဖြင့် ကလေးသူငယ်များနှင့် ထိခိုက် လွယ်သူများအား မိမိတို့၏ဝန်ထမ်းများ သို့မဟုတ် - ၏ အစီအစဉ်များနှင့်ဆက်နွယ်မှုကြောင့် ပေါ်ပေါက် လာသည့် ဘေးန္တရာယ်များမှ အကာအကွယ်ပေးခြင်းဟူ၍ နားလည် လက်ခံထားပါသည်။ ဘေးကင်း လုံခြုံရေး ဆိုင်ရာစကားရပ်များကို အောက်တွင်ပါရှိသည့်အဓိပွာယ်ဖွင့်ဆိုချက်များတွင် ထပ်မံဖော်ပြထားသည်။

**မူဝါဒနှင့် သက်ဆိုင်မှု**

ဤမူဝါဒသည် -

* - က စာချုပ်ချုပ်ဆို၍ ခေါ်ယူခန့်ထားသည့် ဝန်ထမ်းအားလုံး
* အတိုင်ပင်ခံပုဂ္ဂိုလ်များ၊ စေတနာ့ဝန်ထမ်းများ၊ ကန်ထရိုက်တာများနှင့် အစီအစဉ်သို့ လာရောက်သည့် သတင်းထောက်များ၊ နာမည်ကြီးပုဂ္ဂိုလ်များနှင့် နိုင်ငံရေးသမားများ (သို့သော် ၎င်းတို့ချည်းသာဟူ၍ ကန့်သတ်မထားပါ) အပါအဝင် - နှင့် တွဲဖက်လုပ်ကိုင်နေသည့် သို့မဟုတ် - နှင့်ဆိုင်သည့် ခရီးစဉ်များ တွင် ပါဝင်သည့် လုပ်ငန်းတွင် ဆက်စပ်ပါဝင်သူများအားလုံးနှင့် သက်ဆိုင်မှုရှိသည်။

**မူဝါဒအဆို**

- က မိမိတို့နှင့် ထိတွေ့ပြောဆိုခဲ့ဖူးသူများအနေဖြင့် အသက်အရွယ်၊ လိင်ခံယူမှု၊ မသန်စွမ်းမှု၊ လိင်စိတ် တိမ်းညွတ်မှု သို့မဟုတ် မည်သည့်တိုင်းရင်းသားဖြစ်မှု စသည်တို့နှင့်မသက်ဆိုင်ဘဲ ထိခိုက်နာကျင်စေမှု၊ မတရားဆက်ဆံမှု၊ လျစ်လျူရှုထားမှုနှင့် ခေါင်းပုံဖြတ်အမြတ်ထုတ်မှုအမျိုးမျိုးမှ အကာအကွယ်ရပိုင်ခွင့် ရှိသည် ဟု ယုံကြည်ထားပါသည်။ အဖွဲ့အစည်းအနေဖြင့် ဝန်ထမ်းများ သို့မဟုတ် လုပ်ငန်းနှင့်ဆက်နွှယ်ပတ်သက် နေသူများက မတရားဆက်ဆံမှုများနှင့် အမြတ်ထုတ်မှုများကို လုံးဝလက်သင့်ခံမည် မဟုတ်ပါ။

ဤမူဝါဒအရ ကလေးသူငယ် ဘေးကင်းလုံခြုံရေး၊ အခြားသူများ ဘေးကင်းလုံခြုံရေးနှင့် လိင်ပိုင်းဆိုင်ရာ အမြတ်ထုတ်မှုနှင့် မတရားပြုမူဆက်ဆံမှုများမှ အကာအကွယ်ပေးရေး စသည့် ဘေးကင်းလုံခြုံရေး နယ်ပယ် များကို [လိုအပ်သလို] ကိုင်တွယ်ထိန်းချုပ်သွားမည် ဖြစ်သည်။ အဆိုပါ ဘေးကင်းလုံခြုံရေး၏ အဓိက နယ်ပယ် များတွင် ၎င်းတို့နှင့်သက်ဆိုင်သည့် သီးခြားမူဝါဒများနှင့်လုပ်ထုံးလုပ်နည်းများ(“ဆက်စပ်မူဝါဒများ”ခေါင်းစဉ် အောက်တွင် အသေးစိတ်ဖော်ပြထားသည်။

- အနေဖြင့် အဖွဲ့၏လုပ်ငန်းဆောင်ရွက်မှုတွင် တားဆီးကာကွယ်ရေး၊ သတင်းပေး တိုင်ကြားရေးနှင့် ကိုင်တွယ်ဆောင်ရွက်ရေးဆိုသည့် ကဏ္ဍ(၃)ရပ်ပိုင်းခြားပြီး ဘေးကင်းလုံခြုံရေးကို ကိုင်တွယ်ဆောင်ရွက် သွားရန် ကတိကဝတ်ပြု၍ဆောင်ရွက်သွားမည်ဖြစ်ပါသည်။

**တာဆီးကာကွယ်ရေး**

**- ၏ တာဝန်ဝတ္တရားများ**

ဘေးကင်းလုံခြုံရေးမူဝါဒကို အကောင်အထည်ဖော်ရန်အတွက် - သည် အောက်ပါတို့ကို ဆောင်ရွက်သွား မည် ဖြစ်သည်။

* ဝန်ထမ်းများအားလုံး ဤမူဝါဒကို လက်လှမ်းမီဖတ်ရှုရပြီး အကျွမ်းတဝင်ရှိကာ ၎င်းတွင် ပါဝင်သည့် မိမိတို့ဆောင်ရွက်ရမည့် တာဝန်ဝတ္တရားများကို သိရှိထားရန် ဆောင်ရွက်ခြင်း၊
* ပြည်သူများအား - နှင့်ထိတွေ့ဆက်ဆံမှုကြောင့် ပေါ်ပေါက်လာနိုင်သည့် ထိခိုက်နာကျင်စေမှု များမှ တားဆီးကာကွယ်ပေးသည့်နည်းလမ်းများဖြင့်၎င်း၏အစီအစဉ်များနှင့် လုပ်ငန်းဆောင်ရွက်မှု များကို အစီအစဉ်ချမှတ်၍ တာဝန်ယူဆောင်ရွက်ခြင်း။ ၎င်းတွင်မိမိတို့အစီအစဉ်များတွင်ပါဝင်သူတစ်ဦး ချင်းစီ၏ အချက်အလက်များကိုစုစည်း၍ ဆက်သွယ်ဆောင်ရွက်သည့်နည်းလမ်းပါဝင်သည်။
* ဝန်ထမ်းများနှင့် လုပ်ငန်းနှင့်ဆက်စပ်နေသူများအား အလုပ်ခန့်ထားခြင်း၊ စီမံခန့်ခွဲခြင်းနှင့် တာဝန်ချ ထားခြင်းတို့ပြုလုပ်ရာတွင် ဘေးကင်းလုံခြုံရေးလုပ်ထုံးလုပ်နည်းများကို တင်းကြပ်စွာလိုက်နာ ဆောင် ရွက်စေခြင်း၊
* ဝန်ထမ်းများအား မိမိတို့၏ ရာထူးအဆင့်အလိုက် ဘေးကင်းလုံခြုံရေးဆိုင်ရာ ဌာနတွင်းသင်တန်းများ တက်ရောက်စေခြင်း၊
* ဘေးကင်းလုံခြုံရေးဆိုင်ရာ စိုးရိမ်မကင်းဖြစ်မှုများအား သတင်းပေးတိုင်ကြားချက်များအပေါ် လုပ်ထုံး လုပ်နည်းများနှင့်အညီ ချက်ချင်း အရေးယူဆောင်ရွက်ခြင်း။

### ဝန်ထမ်းများ၏ တာဝန်ဝတ္တရားများ

**ကလေးသူငယ် ဘေးကင်းလုံခြုံရေး**

- ၏ ဝန်ထမ်းများနှင့် လုပ်ငန်းနှင့်ဆက်နွှယ်နေသူများအနေဖြင့် အောက်ပါတို့ကို ရှောင်ကြဉ်ရပါမည်။

* အသက် ၁၈ နှစ်အောက်ရှိသူနှင့် လိင်ပိုင်းဆိုင်ရာ စပ်ယှက်မှု ပြုခြင်း၊
* ကလေးသူငယ်များအား လိင်ပိုင်းဆိုင်ရာ မတရားဆက်ဆံခြင်းနှင့် အမြတ်ထုတ်ခြင်း၊
* ကလေးသူငယ်များအား ရုပ်ပိုင်း၊ စိတ်ခံစားမှုပိုင်း သို့မဟုတ် စိတ်ပိုင်းဆိုင်ရာ မတရားဆက်ဆံမှုပြုခြင်း သို့မဟုတ် လျစ်လျူရှုထားခြင်း၊
* ကလေးသူငယ်များအား အလုပ်ခိုင်းစေခြင်း သို့မဟုတ် ရောင်းချခြင်း အပါအဝင် ကလေး သူငယ် များ အပေါ် စီးပွားရေးအရအမြတ်ထုတ်သည့် လုပ်ဆောင်ချက်များတွင် ပါဝင်ပတ်သက်ခြင်း။

**အရွယ်ရောက်ပြီးသူများ ဘေးကင်းလုံခြုံရေး**

- ၏ ဝန်ထမ်းများနှင့် လုပ်ငန်းဆက်နွှယ်ပတ်သက်နေသူများအနေဖြင့် အောက်ပါတို့ကို ရှောင်ကြဉ်ရပါမည်။

* **ထိခိုက်လွယ်သူများအပေါ် လိင်ပိုင်းဆိုင်ရာ မတရားဆက်ဆံခြင်း သို့မဟုတ် အမြတ်ထုတ်ခြင်း၊**
* **(အရွယ်ရောက်ပြီးဖြစ်သည့်) ထိခိုက်လွယ်သူများအား ရုပ်ပိုင်း၊ စိတ်ခံစားမှုပိုင်း သို့မဟုတ် စိတ်ပိုင်း ဆိုင်ရာ မတရားဆက်ဆံမှု သို့မဟုတ် လျစ်လျူရှုထားခြင်း၊**

**လိင်ပိုင်းဆိုင်ရာ အမြတ်ထုတ်ခြင်းနှင့် မတရားဆက်ဆံခြင်းတို့မှ တားဆီးကားကွယ်ရေး**

- ၏ဝန်ထမ်းများနှင့်လုပ်ငန်းနှင့်ဆက်နွှယ်ပတ်သက်နေသူများအနေဖြင့် အောက်ပါတို့မှ ရှောင်ကြဉ်ရ ပါမည်။

* လိင်ပိုင်းဆိုင်ရာ စပ်ယှက်မှုတစ်ခုခုပြုရန်အတွက် ငွေကြေး၊ အလုပ်အကိုင်၊ ကုန်ပစ္စည်း သို့မဟုတ် ဝန်ဆောင်မှုများဖြင့် ပေးခြင်း။ ၎င်းတွင် အကျိုးခံစားခွင့်ရှိသူတစ်ဦးအား ၎င်းရရှိခံစားထိုက်သော အကူ အညီပေးရာတွင်လည်း လိင်ပိုင်းဆိုင်ရာစပ်ယှက်မှုပြုလိုသည့်ရည်ရွယ်ချက်ဖြင့် ပေးကမ်းခြင်း။
* မူလကပင် ဝန်ထမ်းများနှင့် အင်အားအခြေအနေခြင်းမတူညီသော အကျိုးခံစားခွင့်ရှိသူများနှင့် လိင်ပိုင်းဆိုင်ရာ ပတ်သက်ဆက်နွှယ်ခြင်း။

ထို့အပြင် - ၏ဝန်ထမ်းများနှင့် လုပ်ငန်းနှင့်ဆက်နွှယ်ပတ်သက်နေသူများ အနေဖြင့် အောက်ပါတို့ကို ဆောင်ရွက်ရန်တာဝန်ရှိသည်။

* ဘေးကင်းလုံခြုံရေး ချိုးဖောက်မှုများကို တာဆီးကာကွယ်ပြီး ဘေးကင်းလုံးခြုံရေးမှုဝါဒ အကောင် အထည်ဖော်မှုကို အားပေးမြှင့်တင်သည့် ပတ်ဝန်းကျင်ကို ဖော်ဆောင်၊ ထိန်းသိမ်းရာတွင် ပူးပေါင်း ပါဝင်ခြင်း။
* - ၏ ဝန်ထမ်း သို့မဟုတ် မိတ်ဖက်ပုဂ္ဂိုလ်တစ်ဦးဦးက ကျူးလွန်သည့် ဘေးကင်းလုံခြုံရေး ချိုး ဖောက်မှုများနှင့်ပတ်သက်သည့် စိုးရိမ်သံသယဖြစ်မှုများကို အဖွဲ့အစည်းမှ သင့်လျော်သူတစ်ဦးဦးထံ သတင်းပေးတိုင်ကြားခြင်း။

**သတင်းပေးတိုင်ကြားနိုင်စေရေး ဆောင်ရွက်ခြင်း**

ဘေးကင်းလုံခြုံမှုဆိုင်ရာစိုးရိမ်မကင်းဖြစ်မှုများကို သတင်းပေးတိုင်ကြားရာတွင် လုံခြုံစိတ်ချရပြီး သင့်လျော် ကောင်းမွန်စွာလက်လှမ်းမီရရှိနိုင်သည့်နည်းစနစ်များအားဝန်ထမ်းများ၊ မိမိတို့နှင့်လက်တွဲဆောင်ရွက် နေသည့် ရပ်ရွာပြည်သူများ သိရှိနိုင်စေရန် - က ဆောင်ရွက်ပေးသွားမည် ဖြစ်သည်။

စိုးရိမ်မကင်းဖြစ်မှုများကို ဖြစ်စေ၊ တိုင်ကြားမှုများကို ဖြစ်စေ၊ တရားဝင်အသိပေးဖော်ထုတ်မှု နည်းလမ်း များဖြင့် သတင်းပေးတိုင်ကြားသည့် ဝန်ထမ်းမှန်သမျှကို (၎င်းတို့ကတောင်းဆိုလျှင်) - ၏ လုပ်ငန်းခွင် အတွင်း မလျော်ကန်သည့်အပြုအမူများကိုအသိပေးဖော်ထုတ်ခြင်းမူဝါဒ(Whistleblowing Policy) နှင့်အညီ အကာအကွယ်ပေးသွားမည် ဖြစ်သည်။

- အနေဖြင့် အများပြည်သူများ၊ မိတ်ဖက်အဖွဲ့အစည်းများနှင့် တရားဝင်အဖွဲ့အစည်းများကဲ့သို့ ပြင်ပအရင်း အမြစ်များမှ တိုင်ကြားမှုများကိုလည်း လက်ခံသွားမည် ဖြစ်သည်။

**ဘေးကင်းလုံခြုံရေးနှင့်ပတ်သက်၍ တိုင်ကြားရန်နည်းစနစ်များ**

ဘေးကင်းလုံခြုံရေးနှင့်ပတ်သက်၍ တိုင်ကြားချက် သို့မဟုတ် စိုးရိမ်မကင်းဖြစ်မှုများရှိနေသည့် ဝန်ထမ်း အနေဖြင့် အဆိုပါကိစ္စကို လိုအပ်ပါက မိမိတို့၏ ဘေးကင်းလုံခြုံရေးဆိုင်ရာ တိုင်ကြားရမည့် တာဝန်ခံအရာရှိ (Safeguarding Focal Point) သို့မဟုတ် သက်ဆိုင်ရာ မန်နေဂျာထံ ချက်ချင်း တိုင်ကြားသင့်သည်။ ဝန်ထမ်း အနေဖြင့် လိုအပ်ပါကဘေးကင်းလုံခြုံရေးဆိုင်ရာ တိုင်ကြားရမည့် တာဝန်ခံအရာရှိ သို့မဟုတ် သက်ဆိုင်ရာ မန်နေဂျာထံတိုင်ကြားရာတွင် စိတ်ကျေနပ်မှုမရှိပါက (တိုင်ကြားချက်ကို ထိထိရောက်ရောက် အရေးယူ ဆောင် ရွက်မည်မဟုတ်ဟု ယူဆလျှင်ဖြစ်စေ၊ အဆိုပါပုဂ္ဂိုလ်သည် စိုးရိမ်မကင်းဖြစ်ရသည့်ကိစ္စတွင် ပါဝင် ပတ်သက် နေလျှင်ဖြစ်စေ)အခြားအရာရှိတစ်ဦး(ဥပမာ - အကြီးတန်းမန်နေဂျာ သို့မဟုတ် ဝန်ထမ်းရေးရာဌာနမှ အရာရှိ တစ်ဦး)ထံ တိုင်ကြားနိုင်သည်။

[ဆက်သွယ်ရမည့် အသေးစိတ်အချက်အလက်များကို ထည့်သွင်းဖော်ပြပါ။]

## **အရေးယူဆောင်ရွက်ခြင်း**

- အနေဖြင့် ဘေးကင်းလုံခြုံရေးဆိုင်ရာ သတင်းပေးတိုင်ကြားမှုများနှင့် စိုးရိမ်မကင်းဖြစ်မှုများ တင်ပြလာ သည်ကို မူဝါဒနှင့်လုပ်ထုံးလုပ်နည်းများ၊ သက်ဆိုင်ရာတရားဥပဒေများနှင့်အညီ ကိုင်တွယ်ဆောင်ရွက်သွား ရမည်ဖြစ်သည်။ (“ဆက်စပ်မူဝါဒများတွင် ပါဝင်သည့် ဘေးကင်းလုံခြုံရေးဆိုင်ရာ စိုးရိမ်မကင်းဖြစ်မှု များကို သတင်းပေးတိုင်ကြားခြင်းနှင့် အရေးယူဆောင်ရွက်ရန်လုပ်ထုံးလုပ်နည်းများ”ဟူ၍ ဖော်ပြထားသည်။)

- အနေဖြင့် မူဝါဒကို ဖောက်ဖျက်ကြောင်းထင်ရှားသည့် ဝန်ထမ်းအား စည်းကမ်းထိန်းသိမ်းရေးအရ လိုအပ် သလို အရေးယူသွားမည် ဖြစ်သည်။

(ဌာနတွင်း စုံစမ်းစစ်ဆေးမှုကဲ့သို့) ဌာနတွင်း တရားဝင်အရေးယူဆောင်ရွက်မှုရှိသည်ဖြစ်စေ၊ မရှိသည်ဖြစ်စေ - အနေဖြင့် ဝန်ထမ်းများ သို့မဟုတ် လုပ်ငန်းတွင်ဆက်စပ်ပါဝင်သူများကြောင့် ထိခိုက်နစ်နာခဲ့ရခြင်းအား ရင်ဆိုင်ဖြတ်သန်းသူ (survivor) များအား ထောက်ပံ့ကူညီမှုများ ပြုလုပ်သွားမည်ဖြစ်သည်။ ထောက်ပံ့ကူညီမှု ပေးရန် အတိုင်းအတာနှင့်ပတ်သက်၍ ၎င်း survivor က ဖော်ပြလာသော ၎င်း၏ လိုအပ်ချက်အပေါ်မူတည်၍ ဆုံးဖြတ်သတ်မှတ်ပေးသွားမည်ဖြစ်သည်။

## **လျှို့ဝှက်ချက် ထိန်းသိမ်းခြင်း**

ဘေးကင်းလုံခြုံရေးဆိုင်ရာ စိုးရိမ်မကင်းဖြစ်မှုများကို ကိုင်တွယ်ဆောင်ရွက်သည့် အဆင့်တိုင်းတွင် လျှို့ဝှက် ချက်ကို မဖြစ်မနေ ထိမ်းသိမ်းထားရမည် ဖြစ်သည်။ စိုးရိမ်မကင်းဖြစ်မှုနှင့် နောက်ဆက်တွဲကိစ္စများ ကိုင်တွယ် ဖြေရှင်းမှုနှင့်ဆိုင်သည့် သတင်းအချက်အလက်များကို သိသင့်သိထိုက်သည့် အတိုင်းအတာအထိသာ အသိပေး သင့်ပြီး အမြဲတစေ လျို့ဝှက်ထိန်းသိမ်းထားရမည် ဖြစ်သည်။

## **ဆက်စပ်မူဝါဒများ**

* ကျင့်ဝတ် (Code of Conduct)
* အနိုင်ကျင့်မှုနှင့် ထိပါးနှောင့်ယှက်မှုတားဆီးကာကွယ်ရေး မူဝါဒ (Anti-Bullying and Harassment Policy)
* လုပ်ငန်းခွင်အတွင်း မလျော်ကန်သည့် အပြုအမူများကို အသိပေးဖော်ထုတ်ခြင်းမူဝါဒ [Disclosure of Malpractice in the Workplace (Whistleblower) Policy]
* ကလေးသူငယ် ဘေးကင်းလုံခြုံရေးမူဝါဒ (Child Safeguarding Policy)
* အရွယ်ရောက်ပြီးသူများ ဘေးကင်းလုံခြုံရေးနှင့်ကာကွယ်စောင့်ရှောက်ရေးမူဝါဒ (Adult Safeguarding Policy)
* ဝန်ထမ်းများက လိင်ပိုင်းဆိုင်ရာအမြတ်ထုတ်မှုနှင့်မတရားဆက်ဆံမှုများမှ တားဆီးကာကွယ်ရေးမူဝါဒ (Protection from Sexual Exploitation and Abuse by Staff) (PSEA Policy)
* သတင်းပေးတိုင်ကြားရေးမူဝါဒ (Complaints Policy)
* ဘေးကင်းလုံခြုံရေးဆိုင်ရာ စိုးရိမ်မကင်းဖြစ်မှုများကို သတင်းပေးတိုင်ကြားရေးနှင့် ကိုင်တွယ် ဆောင်ရွက် ရေး လုပ်ထုံးလုပ်နည်းများ (Procedures For Reporting And Response To Safeguarding Concerns)
* ဝန်ထမ်းခန့်ထားရာတွင်ဘေးကင်းလုံခြုံရေးဆိုင်ရာလုပ်ထုံးလုပ်နည်းများ (Procedures for Safeguarding in Staff Recruitment)
* အခြားဆက်စပ်သည့်မူဝါဒများ

## **အဓိပ္ပာယ်ဖွင့်ဆိုချက်များ**

**အကူအညီများရယူနေသည့် အကျိုးခံစားခွင့်ရှိသူ**

- ၏ အစီအစဉ်များမှတဆင့် ပစ္စည်း သို့မဟုတ် ဝန်ဆောင်မှုကို တိုက်ရိုက် ရရှိနေသူကိုဆိုလိုသည်။ လုပ်ပိုင် ခွင့်အာဏာအား အလွဲသုံးစားပြုမှုသည် - က ဝန်ဆောင်မှုပေးနေသည့် ရပ်ရွာလူထု အတွင်းတွင် လည်း ဖြစ်ပွားနိုင်ပြီး လုပ်ပိုင်ခွင့်ရှိသည့် ရာထူးကိုပိုင်ဆိုင်ထားကဲ့သို့ အထင်ရောက်စေရန်ဆောင်ရွက်ပြီး အမြတ် ထုတ်မှုများလည်း ပါဝင်နိုင်သည်ကို သတိချပ်သင့်သည်။

**ကလေးသူငယ်**

အသက် ၁၈ နှစ်အောက်သာ ရှိသောသူကို ဆိုလိုသည်။

**ထိခိုက်နစ်နာစေမှု**

လူတစ်ဦးတစ်ယောက်၏ အခွင့်အရေးများကို စိတ်ပိုင်း၊ ရုပ်ပိုင်း သို့မဟုတ် အခြားတစ်နည်းနည်းဖြင့် ထိပါး နှောင့်ယှက်ခြင်းကို ဆိုလိုသည်။

**စိတ်ပိုင်းဆိုင်ရာနာကျင်စေမှု**

စိတ်ပိုင်းဆိုင်ရာ နာကျင်စေမှုတွင် ဆိုးရွားသော အမည်နာမများကို ခေါ်ဆိုခြင်း၊ တရစပ် ပြစ်တင်ဝေဖန်ခြင်း၊ သိမ်ငယ်စေခြင်း၊ အကြိမ်ကြိမ်အခါခါ အရှက်ရစေခြင်း၊ တစ်ဦးတည်းဖယ်ကျဉ်ထားခြင်းတို့ အပါအဝင် (သို့သော် ၎င်းတို့ချည်းသာဟူ၍ ကန့်သတ်မထားပါ) စိတ်ပိုင်းဆိုင်ရာ မတရားပြုမူဆောင်ရွက်ခြင်းကို ဆိုလိုသည်။

**လိင်ပိုင်းဆိုင်ရာ အမြတ်ထုတ်မှုနှင့် မတရားဆက်ဆံမှုများမှ တားဆီးကာကွယ်ရေး(PSEA)**

၎င်းမှာ ဝန်ထမ်းများ သို့မဟုတ် ဆက်နွှယ်ပတ်သက်နေသူများကြောင့် ထိခိုက်ခံစားရသည့်သူများအား လိင်ပိုင်း ဆိုင်ရာအမြတ်ထုတ်မှုနှင့် မတရားဆက်ဆံမှုများမှ တားဆီးကာကွယ်ရေးကို ရည်ညွှန်းရန်အတွက် လူသားချင်း စာနာထောက်ထားမှုနှင့်ဖွံ့ဖြိုးရေးနယ်ပယ်တွင်သုံးသည့်အသုံးအနှုန်းဖြစ်သည်။ လိင်ပိုင်းဆိုင်ရာအမြတ်ထုတ်မှု နှင့်မတရားပြုမူဆက်ဆံမှုများမှ တားဆီးကာကွယ်ရေးအတွက် အထူးဆောင်ရွက်ချက်များဆိုင်ရာ ကုလသမဂ္ဂ အထွေထွေညီလာခံ၏ ထုတ်ပြန်ချက်(ST/SGB/2003/13)မှ ဆင်းသက်လာသည့် အသုံးအနှုန်း ဖြစ်သည်။

**ဘေးကင်းလုံခြုံရေး**

ဗြိတိန်နိုင်ငံတွင် “ဘေးကင်းလုံခြုံရေး” ဟူသည့် စကားရပ်သည် ပြည်သူများ၏ ကျန်းမာရေး၊ ကောင်းကျိုး ချမ်းသာနှင့် လူ့အခွင့်အရေးများကို ကာကွယ်စောင့်ရှောက်ခြင်းနှင့် ၎င်းတို့အား ထိခိုက် နာကျင်စေမှု၊ တလွဲပြု မူမှုနှင့်ပစ်ပယ်ထားမှုများမရှိဘဲ အသက်ရှင်နေထိုင်ခွင့်ရှိစေရန် ဆောင်ရွက်ပေးခြင်းကို ဆိုလိုသည်။[[4]](#footnote-4)

မိမိတို့၏ လုပ်ငန်းနယ်ပယ်တွင် ယင်းစကားရပ်ကို ပြည်သူများ အထူးသဖြင့် ကလေးသူငယ်များနှင့် ထိခိုက် လွယ်သည့် အရွယ်ရောက်ပြီးသူများအား မိမိတို့၏ ဝန်ထမ်းများ သို့မဟုတ် အစီအစဉ်များနှင့် ထိတွေ့ ဆက်ဆံ မှုကြောင့်ပေါ်ပေါက်လာသည့် ထိခိုက်နာကျင်စေမှုများမှ အကာအကွယ်ပေးခြင်းကို ဆိုလိုသည်ဟု နားလည် လက်ခံထားပါသည်။ အလှူရှင်အဖွဲ့အစည်းတစ်ခုက ယင်းစကားရပ်ကို အောက်ပါအတိုင်း အဓိပ္ပာယ်ဖွင့်ဆို ထားသည်။

“ဘေးကင်းလုံခြုံရေး” ဆိုသည်မှာ ထိခိုက်နာကျင်စေမှု အထူးသဖြင့် လိင်ပိုင်းဆိုင်ရာ ခေါင်းပုံဖြတ်အမြတ် ထုတ်မှု၊ မတရား ဆက်ဆံမှုနှင့် ထိပါးနှောင့်ယှက်မှုများ ဖြစ်ပွားခြင်းမှ တားဆီးကာကွယ်ရန်၊ ပြည်သူများ အထူး သဖြင့် ထိခိုက်လွယ်သည့် အရွယ်ရောက်ပြီးသူများနှင့် ကလေးသူငယ်များအား ယင်းသို့ထိခိုက်နာကျင်စေမှု များမှအကာအကွယ်ပေးခြင်းနှင့် ထိခိုက်နာကျင်စေမှုဖြစ်ပွားသည့်အခါ သင့်တော်သလို အရေးယူ ဆောင်ရွက် သင့်သည့်အရာအားလုံးကို လုပ်ဆောင်ခြင်းကို ဆိုလိုသည်။

ဤအဓိပ္ပာယ်ဖွင့်ဆိုချက်သည် မိမိတို့၏ တန်ဖိုးထားမှုများ၊ အခြေခံမူများနှင့်ကိုက်ညီမှုရှိပြီး မိမိတို့၏ ယဉ်ကျေးမှုကို ဖော်ဆောင်ပေးပါသည်။ လုပ်ပိုင်ခွင့်၊ ယုံကြည်မှု သို့မဟုတ် အားနည်းချက်ရှိမှုများကို အထူး သဖြင့် လိင်ပိုင်းဆိုင်ရာ ရည်ရွယ်ချက်များအတွက် အလွဲသုံးစားပြုလာနိုင်ခြေ၊ အမှန်တကယ် အလွဲသုံးစားပြုမှု နှင့် အလွဲသုံးစားပြုရန် ကြိုးပမ်းမှုများမှ တားဆီးကာကွယ်ရန်နှင့် အရေးယူ ဆောင်ရွက်ရန် အထူးအလေးထား လျက်ရှိသည်။

ဘေးကင်းလုံခြုံရေးသည် မိမိတို့၏ အစီအစဉ်များ၊ မိတ်ဖက်အဖွဲ့အစည်းများနှင့် ဝန်ထမ်းများနှင့် လုံးဝ သက် ဆိုင်မှုရှိပါသည်။ ထိခိုက်နာကျင်စေမှု၊ ခေါင်းပုံဖြတ် အမြတ်ထုတ်မှုနှင့် မတရားဆက်ဆံမှု ဖြစ်နိုင်ချေ အားလုံးကိုဖော်ထုတ်ရေး၊ တားဆီးရေးနှင့် ကာကွယ်ရေးနှင့် ဘေးအန္တရာယ်ဖြစ်ပွားသည့်အခါ ကိုင်တွယ် ဆောင်ရွက်ရန်၊ သတင်းပေးတိုင်ကြားရန်နှင့် သင်ခန်းစာယူရန် စေ့စပ် သေချာ၍ တာဝန်ယူမှုရှိပြီး ပွင့်လင်း မြင် သာသော စနစ်များ ထူထောင် ထားရေး ကြိုတင်ဆောင်ရွက်ရန် လိုအပ်သည်။ ယင်းစနစ်များတွင် survivor များကိုဦးစားပေးရမည့်အပြင် စွပ်စွဲခံရသူကိုလည်း အပြစ်ရှိကြောင်း သက်သေမပြနိုင်မီအထိ ကာကွယ်စောင့် ရှောက်ပေးသွားရမည် ဖြစ်သည်။

ဘေးကင်းလုံခြုံရေးအတွက် မိမိတို့ဆောင်ရွက်သမျှအားလုံးတွင် အကျိုးခံစားခွင့်ရှိသူများနှင့် ထိခိုက်နစ်နာ သူများကို အဓိကဦးစားပေးထားပါသည်။

**လိင်ပိုင်းဆိုင်ရာ မတရားပြုမူဆက်ဆံမှု**

“လိင်ပိုင်းဆိုင်ရာ မတရားပြုမူဆက်ဆံမှု”ဆိုသည့် စကားရပ်သည် အဓမ္မဖြစ်စေ၊ မမျှတသည့် သို့မဟုတ် အနိုင် ထက်ပြုကျင့်သည့် အခြေအနေတွင်ဖြစ်စေ၊ လိင်ပိုင်းဆိုင်ရာထိပါးကျူးလွန်မှု သို့မဟုတ် ယင်းသို့ပြုလုပ်ရန် ခြိမ်းခြောက်မှုကို ဆိုလိုသည်။

**လိင်ပိုင်းဆိုင်ရာ ခေါင်းပုံဖြတ် အမြတ်ထုတ်မှု**

“လိင်ပိုင်းဆိုင်ရာ အမြတ်ထုတ်မှု” ဆိုသည့် ဝေါဟာရမှာ အခြားသူများအား လိင်ပိုင်းဆိုင်ရာ အမြတ်ထုတ်မှုမှ ငွေကြေး၊ လူမှုရေး သို့မဟုတ် နိုင်ငံရေးအရ အကျိုးအမြတ်ရရှိခြင်း အပါအဝင် (သို့သော် ၎င်းတို့ချည်းသာဟူ၍ ကန့်သတ်မထားပါ) အားနည်းချက်ရှိမှု၊ လုပ်ပိုင်ခွင့်အာဏာ မညီမျှမှု သို့မဟုတ် ယုံကြည်မှုတို့ကို အမှန်တကယ် အလွဲသုံးစားပြုမှု သို့မဟုတ် အလွဲသုံးစားပြုရန် ကြိုးပမ်းမှုကို ဆိုလိုသည်။

**ထိခိုက်နာကျင်မှုကို ရင်ဆိုင်ဖြတ်သန်းသူ (survivor) များ**

Survivor ဆိုသည်မှာမတရားဆက်ဆံခြင်း သို့မဟုတ် ခေါင်းပုံဖြတ် အမြတ်ထုတ်ခြင်း ခံခဲ့ရသည့် နစ်နာသူကို ဆိုလိုသည်။ “ထိခိုက်နာကျင်မှုကို ရင်ဆိုင်ဖြတ်သန်းသူ(survivor)” ဆိုသည့် စကားရပ်မှာ “နစ်နာသူ” ကို ရည်ညွှန်းရာတွင် အင်အားရှိမှု၊ ခံနိုင်ရည်အား ရှိမှုနှင့် ရင်ဆိုင်ဖြတ်သန်းနိုင်စွမ်းရှိမှု တို့ကိုပါ ဖော်ညွန်း လိုသဖြင့် ပို၍ထိမိသော စကားလုံးအဖြစ် ဖော်ပြခြင်းဖြစ်သော်လည်း မိမိကိုယ်မိမိ “နစ်နာသူ” သို့မဟုတ် “survivor” အဖြစ် ဖော်ထုတ်သတ်မှတ်ရန်မှာ ကာယကံရှင်တစ်ဦးချင်းစီ၏ ရွေးချယ်မှုပေါ်တွင် မူတည်ပါသည်။

**ထိခိုက်လွယ်သူများ**

“ထိခိုက်လွယ်သည့်သူများ (ထိခိုက်လွယ်သည့် အရွယ်ရောက်ပြီးသူများ)” ဟူသောစကားရပ်အစားတစ်ခါ တစ်ရံ “အားနည်းချက်ရှိသူများ”ဟူ၍လည်း ရည်ညွှန်းလေ့ရှိသည်။ စိတ်ပိုင်းဆိုင်ရာ သို့မဟုတ် အခြား အကြောင်းအရာဖြစ်သော မသန်စွမ်းမှု၊ အသက်အရွယ် သို့မဟုတ် နာမကျန်းဖြစ်မှုတို့ကြောင့် ပြုစုစောင့် ရှောက်မှုလိုအပ်နေသည့် သို့မဟုတ် လိုအပ်နိုင်သည့် လူပုဂ္ဂိုလ်နှင့် မိမိကိုယ်ကိုယ် ထိန်းသိမ်းစောင့်ရှောက် နိုင်စွမ်းမရှိသူ သို့မဟုတ် မရှိနိုင်သူ သို့မဟုတ် ကြီးကြီးမားမားထိခိုက်နာကျင်စေမှုမှ ဖြစ်စေ၊ ခေါင်းပုံဖြတ် အမြတ်ထုတ်မှုမှဖြစ်စေ မိမိကိုယ်ကိုယ် ကာကွယ်စောင့်ရှောက်နိုင်စွမ်းမရှိသည့်သူကို ဆိုလိုသည်။

1. ဆက်နွှယ်ပတ်သက်နေသူများ ဆိုသည့် စကားရပ်၏ အဓိပ္ပာယ်ဖွင့်ဆိုချက်ကို “မူဝါဒနှင့် သက်ဆိုင်မှု” တွင် ကြည့်ပါ။ [↑](#footnote-ref-1)
2. အချို့သော NGO များသည် ယခုအခါ မိမိတို့၏ ဝန်ထမ်းများ သို့မဟုတ် အစီအစဉ်များနှင့် ပတ်သက်နွှယ်မှုကြောင့် ဖြစ်ပေါ်လာသည့် ထိခိုက် နာကျင်မှုများနှင့် ဆက်စပ်နေသည့်အတွက် ၎င်းတို့၏ ဘေးကင်းလုံခြုံရေး မူဝါဒများတွင် လုပ်ငန်းခွင်အတွင်း အနိုင်ကျင့်မှုနှင့် ထိပါးနှောင့်ယှက်မှု ဆိုင်ရာ ကိစ္စရပ်များကို ထည့်သွင်းလာကြသည်။ သို့သော် လုပ်ငန်းခွင်ဆိုင်ရာ ဖြစ်စဉ်များကို ကိုင်တွယ်ဖြေရှင်းရာတွင် ဥပဒေရေးရာနှင့် တရားရေးဆိုင်ရာ ကွဲလွဲမှုများကြောင့် လုပ်ငန်းခွင်အတွင်း အနိုင်ကျင့်မှုနှင့် ထိပါးနှောင့်ယှက်မှုနှင့်ဆိုင်သည့် ဆက်စပ်လုပ်ထုံးလုပ်နည်းများမှာ ကွဲလွဲမှုများ ရှိနေနိုင် ပါသည်။ [↑](#footnote-ref-2)
3. NHS “ဘေးကင်းလုံခြုံရေးဆိုတာ ဘာလဲ၊ အလွယ်တကူ ဖတ်ရှုနိုင်ပါသည်” ၂၀၁၁ [↑](#footnote-ref-3)
4. ဗြိတိန်နိုင်ငံ NHS မှ ၂၀၁၁ ခုနှစ်တွင် ထုတ်ဝေသော ‘What is Safeguarding?” စာအုပ် [↑](#footnote-ref-4)